b'\n_START_ARTICLE_\nPentre Ifan\n_START_SECTION_\nSpomenik\n_START_PARAGRAPH_\nDanes sestavlja dolmen sedem glavnih kamnov. Najve\xc4\x8dji kamen je ogromna preklada, 5 m dolga, 2,4 m \xc5\xa1iroka in 0,9 m debela. Predvidevajo, da tehta 16 ton in le\xc5\xbei na konicah treh pokon\xc4\x8dnih kamnov, nekateri so visoki 2,5 m. Skupaj je \xc5\xa1est pokon\xc4\x8dnih kamnov. Od preostalih treh dva portalna kamna oblikujeta vhod, tretji pa stoji pod kotom in se zdi, da blokira vrata.\n_START_SECTION_\nIzvirna uporaba\n_START_PARAGRAPH_\nDolmen izvira iz pribli\xc5\xbeno 3500 pr. n. \xc5\xa1t. in je opredeljen kot grobi\xc5\xa1\xc4\x8de skupnosti. V skladu s to teorijo so kamni oblikovali portal in glavno grobno komoro, ki naj bi bila prvotno prekrita z velikim kupom kamenja pribli\xc5\xbeno 30 m v dol\xc5\xbeino in 17 m v \xc5\xa1irino. Nekatere robnike, ki so ozna\xc4\x8devali rob gomile, so na\xc5\xa1li med izkopavanji. Kamnita komora je bila na ju\xc5\xbenem koncu dolge gomile, ki se je raztegovala na sever. Ostalo je zelo malo materiala, ki je sestavljal gomilo. Ve\xc4\x8dina kamnov je bila razmetana, vsaj sedem kamnov je v svoji prvotni legi. Izdelan vhod, ki ga obkro\xc5\xbea portal, bi lahko bil poznej\xc5\xa1i dodatek in je bil skrbno zgrajen kot suhozid. Posamezni pokopi naj bi bili v kamniti komori, ki naj bi jo uporabili ve\xc4\x8dkrat. V grobnici niso na\xc5\xa1li sledi kosti, kar pove\xc4\x8duje verjetnost, da so jih pozneje prenesli drugam.\n_START_SECTION_\nDruga teorija\n_START_PARAGRAPH_\nGlavna \xc5\xa1tudija Cumminga in Richarda leta 2014 je dala druga\xc4\x8dno razlago za spomenik. Odkrila sta ve\xc4\x8d razpoznavnih lastnosti, ki spomenik uvr\xc5\xa1\xc4\x8dajo med dolmene in so pri Pentre Ifanu zelo izraziti._NEWLINE_Ti spomeniki imajo obi\xc4\x8dajno velik zgornji kamen \xe2\x80\x93 preklado, veliko ve\xc4\x8dji, kot je potrebno in smiselno, \xc4\x8de je bil cilj, da je to streha nad komoro. Kon\xc4\x8dni kamen ima ravno spodnjo stran. V\xc4\x8dasih, tako kot v tem primeru, je bilo to dose\xc5\xbeeno z razdelitvijo skale, drugje, na primer pri Garn Turnu, okoli 12 km jugozahodno, pa je bil s trudom izklesan z uporabo kamnitega orodja. Preklada je podprta na po\xc5\xa1evnih konicah vitkih podpornikov. Kot pri Pentre Ifanu so pogosto \xc5\xa1e drugi kamni v skupini, vendar nimajo nobene vloge pri podpiranju preklade in posledi\xc4\x8dno se zdi, kot da ogromen kamen lebdi nad drugimi kamni. Zdi se, da premi\xc5\xa1ljeno in za\xc5\xbeeleno. \xc4\x8ce so to klju\xc4\x8dne prvine spomenika, potem kamni niso bili namenjeni za pokopno gomilo in niso oblikovali komore, ki bi vsebovala kosti. Kar vidimo danes, je spomenik, kot naj bi ga videli. Njegov namen je lahko samo dokaz statusa in spretnosti graditeljev ali dodati pomen in te\xc5\xbeo pomembnemu kraju.\n_START_SECTION_\nKonstrukcija\n_START_PARAGRAPH_\nSama velikost preklade ve\xc4\x8djih dolmenov ve\xc4\x8dinoma daje slutiti, da kamna niso prinesli od drugod, ampak je \xc5\xbee stal kot samostojen ledeni\xc5\xa1ki balvan na istem kraju kot zdaj. Izkopavanja leta 1948 so potrdili idejo, da so na Pentre Ifanu izkopali veliko jamo, da so poudarili kamen, morda ustvarili ravno spodnjo stran, da so ga lahko nato dvignili, dvigali so ga po\xc4\x8dasi s pomo\xc4\x8djo palic, vrvi, pri \xc4\x8demer je sodelovalo veliko ljudi, in z uporabo rasto\xc4\x8dega kupa skal. Ko je bil na \xc5\xbeeleni vi\xc5\xa1ini, so bili potrebni podporni stebri, odstraniti je bilo treba odve\xc4\x8dni material, da so dobili, kar so \xc5\xbeeleli.\n_START_SECTION_\nArheologija\n_START_PARAGRAPH_\nPentre Ifan so prou\xc4\x8devali \xc5\xbee zgodnji potniki in starinarji in je hitro postal znan kot podoba starega Walesa z vrezanimi romanti\xc4\x8dnimi kamni. George Owen je leta 1603 pisal o tem z navdu\xc5\xa1enjem, Richard Tongue ga je naslikal leta 1835._NEWLINE_Prva zakonodaja Zdru\xc5\xbeenega kraljestva za varstvo spomenikov je bila dokon\xc4\x8dno sprejeta leta 1882 in The Pentre Evan Cromlech (kot je bil imenovan) je bil prvi na seznamu 68 zavarovanih obmo\xc4\x8dij, eden od le treh v Walesu. 8. junija 1884, dve leti po sprejetju prvega zakona o anti\xc4\x8dnih spomenikih, ga je Augustus Pitt Rivers, britanski prvi spomeni\xc5\xa1ki in\xc5\xa1pektor, obiskal in izdelal skico oblike spomenika. Pravno varstvo je z zakonom dolo\xc4\x8dalo omejitve. Odstranjevanje ko\xc5\xa1\xc4\x8dic ali predmetov je bilo kaznivo dejanje, vendar je bil lastnik spomenika opro\xc5\xa1\xc4\x8den pregona. Zakon pa je dolo\xc4\x8dil komisarja dela, ki je postal "varuh" za\xc5\xa1\xc4\x8ditenega spomenika \xe2\x80\x93 \xc4\x8deprav je zemlji\xc5\xa1\xc4\x8de, na katerem stoji, \xc5\xa1e vedno v zasebni lasti. Posledica obiska Pitta Riversa je bila vzpostavljena za\xc5\xa1\xc4\x8dita in komisar za dela in njegovi razli\xc4\x8dni nasledniki \xe2\x80\x93 organi \xe2\x80\x93 so bili od tedaj varuhi Pentre Ifana._NEWLINE_Arheolo\xc5\xa1ka izkopavanja so bila v letih 1936/1937 in 1958/1959, vodil jih je William Francis Grimes. Prepoznana je bila vrsta obrednih jam, ki so le\xc5\xbeale pod gomilo in so verjetno zgodnej\xc5\xa1e. Na\xc5\xa1li so tudi robnike gomile, vendar ne v celotnem zaporedju, in uskladili ve\xc4\x8d boksov kot kamnito komoro. Na\xc5\xa1li so zelo malo predmetov,le kresilne kosmi\xc4\x8de in nekaj vali\xc5\xbeanske (zahodne) keramike._NEWLINE_Dolmen vzdr\xc5\xbeuje in upravlja Cadw, vali\xc5\xbeanska agencija za zgodovinske spomenike. Nahajali\xc5\xa1\xc4\x8de je urejeno in vstop prost. Je pribli\xc5\xbeno 17 km od Cardigana in 5 km vzhodno od Newporta, Pembrokeshire.'